1999R2759 — SL — 03.01.2005 — 005.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2759/1999 z dne 22. decembra 1999 o pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (Besedilo velja za EGP) (UL L 331, 23.12.1999, p.51)

spremenjena z:









▼B

UREDBA KOMISIJE (ES) št. 2759/1999

z dne 22. decembra 1999

o pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 1268/99 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju ( 1 ) ter zlasti členov 9(2) in 12(1) Uredbe, ob upoštevanju naslednjega: (1) Predpristopni ukrepi Skupnosti za kmetijstvo in razvoj podeželja v državah prosilkah Srednje in Vzhodne Evrope (v nadaljnjem besedilu „SAPARD“) iz Uredbe (ES) št. 1268/1999 zlasti zadevajo pomoč državam prosilkam pri izvajanju pravnega reda ES v zvezi s skupno kmetijsko politiko in sorodnimi politikami, pa tudi reševanje prednostnih in posebnih težav pri prilagajanju kmetijskega sektorja in podeželskih območij v državah prosilkah. (2) Ker naj bi podpora, odobrena na podlagi programa SAPARD, upoštevala zlasti njegov učinek na varstvo okolja in trajnostni razvoj gospodarstva države prosilke ter splošna načela politik socialne kohezije; ker podpora Skupnosti ne nadomešča financiranja, ki je na voljo v vsaki državi prosilki, temveč dopolnjuje ustrezne nacionalne ukrepe ali prispeva k njim. (3) Ker se v tem okviru pomoč praviloma dodeli v skladu z veljavnimi predpisi za pomoč Skupnosti za razvoj podeželja ter zlasti glede na glavne cilje in instrumente, določene v Uredbi Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi nekaterih uredb ( 2 ) in v Uredbi Komisije (ES) št. 1750/1999 ( 3 ) o podrobnih pravilih za uporabo prej navedene uredbe. (4) Ker so posebni ukrepi iz člena 2 Uredbe (ES) št. 1268/1999 podobni ukrepom iz Uredbe (ES) št. 1257/1999 in ker naj bi jih zato države prosilke izvajale čim bolj v skladu z načeli za izvajanje teh ukrepov v Skupnosti; ker je potreben sklic na pogoje, ki naj se uporabijo za te ukrepe. (5) Ker je za to, da bi odpravili strukturne pomanjkljivosti, ki vplivajo na ponudbo in prodajo kmetijskih proizvodov in ki izhajajo iz pomanjkljive organiziranosti proizvajalcev v državah prosilkah, potrebna podpora za spodbujanje ustanavljanja skupin proizvajalcev; ker naj se v ta namen dodeli podpora za prehodno predpristopno obdobje v skladu z ustreznimi načeli Skupnosti, z izjemami in dopolnitvami, kjer je to potrebno, za upoštevanje posebnih razmer v državah prosilkah. (6) Ker so lahko drugi ukrepi iz člena 2 Uredbe (ES) št. 1268/1999 upravičeni do podpore Skupnosti, če so del programa, ki ga odobri Komisija. (7) Ker naj bi pravila za upravičenost izdatkov skladno s programom SAPARD upoštevala čas veljavnosti Uredbe (ES) št. 1268/1999, pa tudi zahtevo po določitvi minimalnega roka, v katerem morajo projekti ostati bistveno nespremenjeni, da bi dosegli svoj namen; ker naj bo dogovor o posebnih pogojih za upravičenost izdatkov sprejet v okviru dvostranskih sporazumov med Skupnostjo in različnimi državami prosilkami. (8) Ker naj se uresničevanje programa SAPARD izvaja glede na smernice za upravljanje, opredeljene v Uredbi Sveta (ES) št. 1260/1999 z dne 21. junija 1999 o splošnih določbah o strukturnih skladih ( 4 ); ker se glede na člen 5(2) Uredbe (ES) št. 1268/1999 Komisija in država prosilka skupaj sporazumeta o postopkih nadzora nad izvajanjem programa, vendar pa je treba določiti kazalce, ki se uporabijo v tem postopku; ker naj se zato upoštevajo kazalci, navedeni v Uredbi (ES) št. 1260/1999. (9) Ker naj bi se pomoč iz podpore Skupnosti za predpristopne ukrepe za kmetijstvo in razvoj podeželja v srednje- in vzhodnoevropskih državah prosilkah v predpristopnem obdobju skupaj s pomočjo Skupnosti v skladu z Uredbo Sveta (ES) št. 1267/1999 z dne 21. junija 1999 o vzpostavitvi instrumenta strukturne politike v predpristopnem obdobju ( 5 ) usklajevala v okviru Uredbe Sveta (ES) št. 1266/1999 z dne 21. junija 1999 o usklajevanju pomoči državam prosilkam v okviru predpristopne strategije in o spremembah Uredbe (EGS) št. 3906/89 ( 6 ). (10) Ker so ukrepi iz te uredbe v skladu z mnenjem Odbora za kmetijske strukture in razvoj podeželja – ob upoštevanju naslednjega: SPREJELA NASLEDNJO UREDBO:







Člen 1

Namen

Ta uredba določa pravila za uporabo Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v srednje- in vzhodnoevropskih državah prosilkah v predpristopnem obdobju.

Člen 2

Naložbe v kmetijska gospodarstva

1. Podpora se lahko dodeli kmetijskim gospodarstvom v skladu s pogoji, predvidenimi v poglavju I naslova II Uredbe (ES) št. 1257/1999, razen člena 7 tega poglavja.

2. Podpora za naložbe se dodeli kmetijskim gospodarstvom:

— ki izpolnjujejo minimalne nacionalne standarde za okolje, higieno in dobro počutje živali na dan sprejetja odločitve o odobritvi pomoči in

— ki izkažejo ekonomsko upravičenost ob koncu uresničenja naložbe.

Kadar pa se neposredno pred prejetjem vloge na novo uvedejo s pravnim redom ES povezani minimalni standardi za okolje, higieno in dobro počutje živali, se pomoč odobri pod pogojem, da bo kmetijsko gospodarstvo izpolnjevalo te nove standarde ob koncu uresničenja naložbe.

3. Vsaka država prosilka določi meje za skupne naložbe, ki so upravičene do podpore, pa tudi sprejemljive standarde za poklicno znanje in sposobnosti kmetov, da bi bili upravičeni do podpore.

Člen 3

Izboljšanje predelave in prodaje kmetijskih in ribiških proizvodov

▼M5

1. Podpora se lahko dodeli za naložbe iz člena 25 Uredbe (ES) št. 1257/1999, ki se nanašajo na izboljšanje predelave in trženja kmetijskih proizvodov, vključno z ribiškimi proizvodi iz Priloge I k Pogodbi. Kmetijski proizvodi, razen ribiških proizvodov, morajo imeti poreklo v državah prosilkah ali Skupnosti. Naložbe na ravni prodaje na drobno se izključijo iz podpore.

Podpora se dodeli osebam, ki so dejansko odgovorne za financiranje naložb v podjetja, ki izpolnjujejo pogoje iz prve in druge alinee člena 2(2) te uredbe.

Kadar pa se neposredno pred prejetjem vloge na novo uvedejo s pravnim redom ES povezani minimalni standardi za okolje, higieno in dobro počutje živali, se podpora dodeli pod pogojem, da bo kmetijsko podjetje izpolnjevalo te nove standarde pred koncem uresničenja naložbe.

▼B

2. ►M4 Upravičeni izdatki lahko zajemajo zlasti: ◄

(a) gradnja in pridobitev nepremičnin razen nakupa zemljišč;

▼M1

(b) novi stroji in oprema, vključno z računalniško programsko opremo; vendar pa se na osnovi presoje vsakega posameznega primera Komisija lahko strinja, da je do podpore upravičena tudi rabljena oprema ob specifičnih zaščitnih ukrepih, zlasti glede porekla in tehničnih specifikacij;

▼B

(c) splošni stroški, kakršni so honorarji za arhitekte, inženirje in svetovalce, študije izvedljivosti, pridobitev patentov in licenc, poleg izdatkov iz točk (a) in (b) in do najvišje zgornje meje 12 % teh izdatkov.

Člen 4

Kmetijsko okolje

Podpora se lahko dodeli za ukrepe, ki so predvideni v poglavju VI naslova II Uredbe (ES) št. 1257/1999, in ob upoštevanju njenih pogojev, če gre za pilotne projekte.

Cilj teh ukrepov je razvijati praktične izkušnje na področju kmetijskega okolja na upravni ravni in na ravni kmetij.

▼M3

Člen 5

1. Lahko se odobri podpora za poklicno usposabljanje, ki bo prispevala k izboljšanju poklicnega znanja in usposobljenosti kmetov ter ostalih oseb, vključenih v kmetijske in gozdarske aktivnosti ter njihovi preusmeritvi. Dodatno temu se podpora lahko odobri za poklicno usposabljanje drugih oseb, ki se bodo morda ukvarjale z aktivnostmi, upravičenimi do katerega koli drugega ukrepa Programa, razen tistih, ki jih navaja zadnja alinea člena 2 Uredbe (ES) št. 1268/1999.

2. Podpora za poklicno usposabljanje ne vključuje izobraževanja ali usposabljanja, ki je del običajnega programa ali sistema kmetijskega in gozdarskega izobraževanja na ravni srednjih ali višjih šol.

▼B

Člen 6

Skupine proizvajalcev

1. Pomoč se lahko dodeli za spodbujanje ustanovitve in omogočanja upravnega delovanja skupin proizvajalcev v prvih petih letih po dnevu njihovega priznanja.

2. Ta člen se uporablja za skupine proizvajalcev, ki se ustanovijo zaradi skupnega prilagajanja proizvodnje in obsega proizvodnje proizvajalcev, ki so člani takih skupin, zahtevam trga in zaradi skupnega dajanja na trg, vključno s centralizacijo prodaje, pripravo za prodajo in dobavo kupcem na debelo, ter zaradi vzpostavitve skupnih pravil za informiranje o proizvodnji, zlasti v zvezi s pridelavo in razpoložljivostjo, in ki jih je država prosilka formalno priznala.

3. Skupinam proizvajalcev, ki se priznajo po 1. januarju 2000, se dodeli za prvih pet let po dnevu, na katerega so bile priznane, pavšalna pomoč za stroške ustanovitve in delovanja organizacije proizvajalcev.

▼M2

4. Pomoč iz odstavka 3 se določi za vsako organizacijo proizvajalko na podlagi njene letne tržne proizvodnje in ne presega:

▼B

(a) znaša za prvo, drugo, tretje, četrte in peto leto 5 %, 5 %, 4 %, 3 % oziroma 2 % vrednosti tržne proizvodnje do 1 000 000 evrov ter

(b) znaša za prvo, drugo, tretje, četrto in peto leto 2,5 %, 2,5 %, 2,0 %, 1,5 % oziroma 1,5 % vrednosti tržne proizvodnje nad 1 000 000 evrov,

(c) je omejena z gornjo mejo za vsako organizacijo proizvajalcev, ki je — 100 000 evrov za prvo leto, — 100 000 evrovza drugo leto, — 80 000 evrovza tretje leto, — 60 000 evorvza četrto leto, — 50 000 evorvza peto leto in se plača v letnih obrokih.

Člen 7

Gozdarstvo

▼M3

1. Podpora se lahko dodeli za aktivnosti navedene v členih 29 in 30 Uredbe (ES) št. 1257/1999 in pod tam določenimi pogoji.

Pomoč za ponovno vzpostavitev potenciala gozdne proizvodnje se lahko odobri samo v primerih, v katerih Komisija odloči, da je prišlo do izjemne naravne nesreče, pri čemer pa vzrok ni pomemben.

▼B

2. Pomoč se dodeli za pogozdovanje kmetijskih zemljišč, če je tako sajenje prilagojeno krajevnim razmeram in združljivo z okoljem.

Pomoč poleg stroškov sajenja lahko vključuje letno premijo na pogozdeni hektar za kritje stroškov vzdrževanja za obdobje največ petih let.

3. Podpora za pogozdovanje kmetijskih zemljišč, ki ga izvedejo javne oblasti, zajema samo stroške osnovanja.

4. Podpora za pogozdovanje kmetijskih zemljišč se ne dodeli za sajenje božičnih dreves.

Pri hitro rastočih vrstah, ki se gojijo kratkoročno, se podpora za stroške pogozdovanja dodeli samo za stroške sajenja.

Člen 8

▼M1

Upravičenost in intenzivnost pomoči

▼B

1. Izdatki za aktivnosti na podlagi ukrepov iz členov 2 do 7 te uredbe in katerega koli drugega ukrepa iz člena 2 Uredbe (ES) št. 1268/1999 so upravičeni do podpore Skupnosti le, če so te dejavnosti sestavni del programa za kmetijstvo in razvoj podeželja, odobrenega v skladu s členom 4(5) Uredbe št. 1268/1999.

▼M2

2. Le izdatki, ki jih plača agencija od dneva sklepa Komisije o prenosu finančnega poslovodenja na to agencijo ali v njem določenega(-ih) datuma(-ov), so upravičeni do podpore Skupnosti. Da je projekt upravičen do podpore Skupnosti, morajo imeti vse storitve, dela, stroji in dobave poreklo v Skupnosti ali državah prosilkah; če tako želi, končni upravičenec lahko ugotovi poreklo vložkov v pogodbe o delu ali storitvah, financiranih po obstoječem instrumentu, z uporabo dovoljenih dokaznih sredstev.

▼B

Upravičenost prevzemanja obveznosti se konča s pristopom države prosilke ali najpozneje ob zaključku proračunskega leta 2006.

3. Katera koli aktivnost ostane upravičena do pomoči le, če v petih letih od dne, ko plačilo odobri plačilna agencija države prosilke, ni bistvene spremembe:

(a) ki vpliva na njegovo naravo ali njegove pogoje izvajanja ali ki podjetju ali javni organizaciji daje nedovoljeno prednost in

(b) ki izhaja bodisi iz spremembe narave lastništva posameznega dela infrastrukture bodisi iz prenehanja ali spremembe lokacije proizvodne dejavnosti.

▼M5

4. Pri uporabi člena 8(2) Uredbe (ES) št. 1268/1999 veljajo naslednje opredelitve:

(a) „mladi kmetje“ pomeni kmeta, ki je mlajši od 40 let ob času sprejetja odločbe in ki ima primerno poklicno znanje in usposobljenost;

(b) „gorska območja“ pomeni gorska območja, kot so opredeljena v členu 18(1) Uredbe (ES) št. 1257/1999;

(c) „javna pomoč“ pomeni vso tako pomoč, najsi bo ali ne dodeljena po programu.

▼M4

Člen 8a

Sporazumi o financiranju

Upravičeni izdatki za vsak program upoštevajo določbe Sporazuma o financiranju iz člena 1(2) Uredbe Komisije (ES) št. 2222/2000 ( 7 ), ki se uporablja med Skupnostjo in zadevno državo prosilko.

▼B

Člen 9

Organ upravljanja

Komisija zagotovi, da vsaka država prosilka ustanovi in vodi ob upoštevanju najvišjih standardov organ upravljanja, ki je odgovoren za učinkovito in pravilno upravljanje programa.

Člen 10

Kazalci spremljanja

Posebni fizični, okoljski in finančni kazalci, ki se uporabijo pri spremljanju izvajanja programa, upoštevajo elemente iz člena 36 Uredbe (ES) št. 1260/1999.

Člen 11

Letna in končna poročila

Letna poročila iz člena 5(2) Uredbe (ES) št. 1268/1999 vsebujejo poleg elementov iz člena 37 Uredbe (ES) št. 1260/1999, ki se uporabijo po potrebi, fizične kazalce za vsak ukrep.

Člen 12

Vrednotenje

Ocene in vrednotenja iz člena 5 Uredbe (ES) št. 1268/99 se izvajajo ob upoštevanju postopkov za vrednotenje, določenih v poglavju III naslova IV Uredbe (ES) št. 1260/1999 in v oddelku 5 poglavja III Uredbe (ES) št. 1750/1999.

Člen 13

Končne določbe

Podrobni pogoji za podporo in upravičenost izdatkov na podlagi te uredbe ob upoštevanju smernic Komisije, predpisanih za države članice, bodo določeni v dvostranskih sporazumih, ki se sprejmejo med Komisijo v imenu Evropske skupnosti in vsako državo prosilko.

Ta uredba začne veljati sedmi dan po objavi v Uradnem listu Evropskih skupnosti.

Uporablja se za pomoč Skupnosti od 1. januarja 2000.

Ta uredba je v celoti zavezujoča in se neposredno uporablja v vseh državah članicah.